<http://schema.org/articleBody>
"Un solitari gol de Weiss al minut 18 va permetre a l&amp;#039;Espanyol endur-se la vict\u00F2ria davant d&amp;#039;un Mallorca que va reaccionar tard i quan ja jugava amb un home menys per l&amp;#039;expulsi\u00F3 del porter Aouate. Els de Pochettino van poder sobreviure a un partit de molts nervis i tensi\u00F3, per situar-se provisionalment en quarta posici\u00F3. Zona Champions, el millor remei per oblidar la trag\u00E8dia de la Copa. Despr\u00E9s de la cruel eliminaci\u00F3 a Burgos, era un interrogant saber com respondria l&amp;#039;equip a l&amp;#039;examen del Mallorca a la Lliga. Pochettino havia avisat que els jugadors serien capa\u00E7os de passar p\u00E0gina i centrar-se a aconseguir els tres punts i, conseq\u00FCents amb aquest discurs, els blanc-i-blaus van sortir decidits a menjar-se el seu rival, que, tret d&amp;#039;alguna sortida a la contra, gaireb\u00E9 no va inquietar. I no ho va fer perqu\u00E8 els locals van monopolitzar la pilota al primer temps.El trio al mig que formen Baena, Forl\u00EDn i Romaric segueix aportant la dosi necess\u00E0ria de consist\u00E8ncia f\u00EDsica i territorial que necessita el vertical joc de l&amp;#039;Espanyol per ser perill\u00F3s. Amb ells fent la feina fosca, Verd\u00FA va poder apar\u00E8ixer entre l\u00EDnies per liderar els atacs locals, que ahir tenien molta profunditat amb Rui Fonte i Weiss. Ells van tenir les millors ocasions i va ser l&amp;#039;eslovac, molt murri, qui va fer l&amp;#039;1-0, despr\u00E9s de recollir una pilota que a Aouate se li va escapar de les mans en un xoc fortu\u00EFt dins l&amp;#039;\u00E0rea. Amb el marcador a favor, l&amp;#039;Espanyol va tenir alguna ocasi\u00F3 a\u00EFllada per ampliar la renda per\u00F2 no va poder matar el partit. La intenci\u00F3 era, com a m\u00EDnim, aturar-lo per no permetre al Mallorca creure en la remuntada. Els balears, per\u00F2, ho van comen\u00E7ar a fer al segon temps, malgrat trobar-se de seguida amb una inoportuna i rigorosa expulsi\u00F3 del porter Aouate per una trompada amb Rui Fonte fora de l&amp;#039;\u00E0rea.Tot i jugar amb un home menys, els visitants van apoderar-se de la pilota i van tenir tancat darrere l&amp;#039;Espanyol, que va patir per tapar la banda del Chory Castro, h\u00E0bil en el duel amb Ernesto Gal\u00E1n, irregular. Els minuts van anar passant i, malgrat que l&amp;#039;Espanyol aconseguia no patir gaire i desplegar-se en atac algun cop a trav\u00E9s de Thievy i Weiss, no tancava el matx. L&amp;#039;afici\u00F3 es desesperava. Per\u00F2 l&amp;#039;equip estava fos, trencat. Pochettino va intentar refor\u00E7ar-lo passant al 4-2-3-1 amb Cristian G\u00F3mez per Forl\u00EDn, per\u00F2 la pilota va continuar sense ser blanc-i-blava. Amb molt m\u00E9s patiment del previst, l&amp;#039;Espanyol va acabar sumant un triomf vital per recuperar la moral despr\u00E9s del cop del Mirand\u00E9s."^^<http://www.w3.org/2001/XMLSchema#string>
<http://www.arabalears.cat/esports/Weiss-posa-lEspanyol-zona-Champions_0_636536394.html>